# Big band

### Wikipedia

Big bandit ovat 1930-luvulta lähtöisin olevia suuria jazzorkestereita, jotka saivat alkunsa New Yorkista, jolloin tanssipaikkojen jazz-kokoonpanot pantiin uuteen uskoon huonon akustiikan takia, ja niihin otettiin lisää jäseniä. Big band-kokoonpano syntyi siten, että perinteisen New Orleans-kokoonpanon puhallinsoittimista muodostettiin sektioita. Etelästä virtasi lahjakkaita soittajia pohjoisen uusien työmahdollisuuksien perässä ja big bandien sovittajat olivat innoissaan etelän uusista tuulista ja soundeista. Tästä alkoi big bandien kulta-aika, jonka tyylin tunnusmerkkejä on tarkasti sovitetut sävellykset kullekin instrumentille. Merkittävimmistä alkuaikojen tyylin kehittäjistä mainittakoon mm. Fletcher Hendersson sovittajansa Don Redmanin kanssa.

Suosituimpia big bandejä olivat valkoisten orkesterinjohtajien, kuten Benny Goodmanin, Glenn Millerin ja Artie Shawn orkesterit, mutta merkittävimmät tuon aikakauden isot orkesterit lienevät Duke Ellingtonin ja Count Basien big bandit, joissa soitti monia taitavia solisteja. Erityisesti Kansas Cityn big band-tyylin edustajan Basien orkesterin rytmisektio oli kuuluisa saumattomasta ja svengaavasta yhteissoitostaan, jossa soitti mm. taitava, nuori Lester Young. Myöhemmin Basien musiikki muotoutui solisteista riippumattomaksi ja pitkälle sovitetuksi big band-tyyliksi, jota tukivat tarkkaan suunnitellut soolot. Duke Ellingtonin orkesteri lienee jazzin historian pitkäikäisin ja eniten levyttänyt kokoonpano, jonka tyyli liittyi vai löyhästi valtavirtaan. Ellington hyödynsi lahjakkaita solistejaan kirjoittamalla juuri näiden soundeille sopivia stemmoja.

Suomessa big bandejä syntyi ennen kaikkea 1970-luvulla. Kaikkein ensimmäisenä oli kuitenkin ennättänyt Lappeenranta Big Band, joka perustettiin jo vuonna 1955 Lappeenrannan muusikkojen suuri tanssiorkesteri -nimisenä. Ensimmäisten joukossa oli myös entinen Tapiola Big Band 1970. Myöhemmin siitä muodostui toinen kahdesta täysin ammattimuusikoista koostuva orkesteri nimeltään Espoo Big Band. EBB esiintyy nykyään April Jazz Festivaalilla ja on eniten Suomea maailmalla edustanut big band. Tämän jälkeen perustettiin monia uusia yhtyeitä, mm. Grani Big Band, Kotka Big Band, Jazz Society Big Band (JASO) sekä Rovaniemi Big Band. Ensimmäinen kunnallisiin jazzmuusikon virkoihin perustuva yhtye oli 1974 perustettu Kajaani Big Band, jonka muusikoista osa oli päätoimisia. Vuonna 1975 järjestettiin Imatra Big Bandin ensimmäinen kesäkurssi, josta on kasvanut jo 24 kertaa (vuoden 2006 jälkeen)järjestetty Imatra Big Band Festival. Vuodesta 1987 lähtien festivaalista on vastannut Imatra Big Band Festival ry. Kurssi on yhä edelleenkin yksi tärkeä osa festivaalia.

Tällä hetkellä ehdottomasti merkittävin suomalainen big band on UMO, Uuden musiikin orkesteri, joka koostuu ainoastaan jazzmusiikin huippuammattilaisista. Orkesteri ei ole merkittävä ainoastaan Suomessa, vaan sitä pidetään jopa yhtenä maailman johtavista big bandeista. Orkesteri perustettiin vuonna 1975, ja se toimi aluksi osa-aikaisena big bandina. Vuonna 1984 se muuttui kokopäivätoimiseksi ammattilaisorkesteriksi. Vuonna 2001 UMO avasi oman, UMO Jazz House -nimisen ravintolan/harjoittelu-/konserttitilan Helsingissä. Orkesterin toimisto sijaitsee samassa paikassa.

Uusin tulokas ammattiorkesteririntamalla on THE GREAT HELSINKI SWING BIG BAND.Perustettu vuonna 2005.Orkesteri keskittyy nimenomaan swing-musiikin esittämiseen. Orkesteri pitää huippusuosittuja teemakonsertteja Helsingissä Malmitalossa säännöllisesti.Orkesteria vetää sen perustaja trumpetisti Sami Pöyhönen.

Big band kokoonpano

- rytmisektio: yleensä piano, rummut, basso ja kitara
- saksofonisektio: yleensä altto (2), tenori (2) ja baritoni
- trumpettisektio: yleensä: 3-4 kpl
- pasuunasektio: yleensä: 3-4 kpl

## [muokkaa] Katso myös

- Count Basie
- Duke Ellington
- Benny Goodman
- Glenn Miller

## [muokkaa] Aiheesta muualla

- THE GREAT HELSINKI SBB... http://vahvajoe.com
- UMO - http://www.umo.fi/
- Suomen big band -yhdistys - http://www.sbby.com/
- Axelbandet - http://www.abo.fi/~ab/
- Espoo Big Band - http://www.ebb.fi
- Grani Big Band - http://www.gbb.fi
- Imatra Big Band - http://www.imatrabigband.fi
- Imatra Big Band Festival - http://www.ibbf.fi
- Jazz Society Big Band - http://www.jasobigband.com/
- Jyväskylä Big Band - http://www.jyvaskylabigband.com/
- Lahti Big Band - http://www.lahtibigband.com
- Lappeenranta Big Band - http://www.bigband.fi/
- PopHorn Big Band - http://www.pophorn.com/
- Rovaniemi Big Band - http://www.rajatsi.fi/historia/rj1991/rovaniemi.shtml

Haettu osoitteesta http://fi.wikipedia.org../../../b/i/g/Big_band.html

Luokka: Jazz

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Dansk
- Deutsch
- English
- Español
- Français
- Galego
- Italiano
- עברית
- Nederlands
- 日本語
- Norsk (bokmål)
- Polski
- Svenska